sa dahilang ang hindi umaamin ng anoman ay walang tinatanggap, ang sabi sa kaniya ng isang kawani sa hukuman; datapway ang masamang ugaling hindi nakikingig sa udyok ng sariling budhi, ang di pananalig sa mga taong nakaaalam ng kautusan at ang paghanap ng abuloy sa iba, gayong sukat na ang kaniyang sarili, ay siyang sa kaniyay sumira. hinuhudyatan siyang umayon ng mga kasama, lalo na si juanito pelaez, at sa pagpapadala sa masama niyang kapalaran, ay bumitiw ng isang umaayon po ako, padre na ang boses ay malamlam na waring ang tinuran ay in manus tuas commendo spiritum meum . concedo antecedentum ang ulit ng nagtuturo na ngumiti ng may kahulugan ergo maaaring kayurin ko ang tinggang puti ng isang salaming bubog, palitan ng kaputol na bibingka at mayroon din tayong salamin, ha? ano, magkakaroon tayo? ang binatay tumingin sa mga nagsusuplong sa kaniya, ngunit nang makitang silay pawang gulilat din at hindi maalaman ang turan, ay nalarawan sa kaniyang mukha ang mapait na pagsisisi.